Jakob Svavar Sigurðsson knapi var kjörinn Íþróttamaður Akraness í annað sinn þann 6. janúar sl . Jakob Svavar hefur um langt árabil verið einn af bestu íþróttaknöpum á landinu og unnið marga Íslandsmeistaratitla auk heimsmeistaratitils . Hann hefur einnig hlotið mörg verðlaun fyrir góða reiðmennsku og prúðmennsku . Jakob Svavar er í landsliðshóp Landssambands Hestamanna , en hann skipa 19 afreksknapar í fremstu röð í hestaíþróttum hérlendis og erlendis . Hann er efstur á heimslista ( World Ranking ) FEIF ( alþjóðasamtök íslenska hestsins ) í tölti . Á árinu 2019 sigraði Jakob m.a. í einstaklingskeppni meistaradeildarinnar í hestaíþróttum með því að verða í fyrsta sæti í fimmgang , fyrsta sæti í tölti , fyrsta sæti í slaktaumatölti og í þriðja sæti í fjórgang . Í öðru sæti í kjörinu varð Valdís Þóra Jónsdóttir kylfingur sem hefur hampað titlinum oftast allra eða í 7 skipti og í þriðja sæti varð Alexander Örn Kárason kraftlyftingamaður .